text: Stóri spurningurin er bara, um tað verður í tí bláa ella í tí reyða partinum, at man kann fegnast. FA Cup finalan byrjar klokkan 15.
text: #000002
text: City jagstrar "The Treble" - United jagstar steyp nummar tvey hetta kappingarárið
text: #000003
text: Tað eru Manchester-feløgini, sum seinnapartin stríðast um søguliga steypið á Wembley í London.Manchester City hevur so gott sum sitið á enskum fótbólti seinastu árini, men í FA Cup hevur tað lutfalsliga ikki hilnast so væl. Felagið hevur verið í tveimum av teimum seinastu FA Cup-finalunum og vunnið tí einum - á Watford í 2019. Samanlagt hevur Manchester City vunnið kappingina seks ferðir.Grannarnir hava vunnið tvífalt so ofta. Seinast United lyfti steypið var eftir sigur í longdari leiktíð og í undirtali móti Crystal Palace í 2016. Annars hevur Manchester United ikki staðið seg serliga væl í FA Cup í hesari øldini.Manchester City hevur víst stóra styrki seinastu mánaðirnar. Liðið hjá Pep Guardiola hevur aftur vunnið enska meistaraheiti, og kann næstu sjey dagarnar tryggja sær "The Treble" (PL, FA Cup og Champions League) Tað er bert Manchester United, sum hevur megnað júst hetta áður. Nú skal United royna at vinna sína aðru steypakapping í ár - liðið hjá ten Hag vann Carabao Cup - og samstundis forða grannunum í at skriva søgu.City er á pappírinum rímiliga greiður favorittur, men lagt er tó upp til spennandi finalu. Fyrsta bríksl á Wembley verður klokkan 15.
text: #000004